นายกรัฐมยตรี ห่วงใยประชาชน 16 จังหวัดเสี่ยงภัยพายุปาบึก สั่งกำชับเจ้าหน้าที่ทำตามแผน รายงานอย่างต่อเนื่อง
นายกรัฐมยตรี ห่วงใยประชาชน 16 จังหวัดเสี่ยงภัยพายุปาบึก สั่งกำชับเจ้าหน้าที่ทำตามแผน รายงานอย่างต่อเนื่อง        นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยพี่น้องประชาชน 16 จังหวัดพื้นที่เสี่ยงภัยพายุปาบึก โดยหลังจากการประชุมวิดีโอคอนเฟอเรนซ์กับผู้ว่าราชการจังหวัด ได้กำชับให้กองบัญชาการป้องกันและบรรเทาสาธารณภัยแห่งชาติ ติดตามสถานการณ์อย่างใกล้ชิด ปฏิบัติตามแผนและรายงานให้นายกรัฐมนตรีทราบอย่างต่อเนื่อง โดยเฉพาะพื้นที่ภาคใต้ตอนล่างที่พายุจะเข้ามาถึงก่อน?นายกรัฐมนตรี? ย้ำว่า? หลังจากได้รับฟังแผนการเตรียมความพร้อมของทุกหน่วยงานและจังหวัดแล้ว ทำให้รู้สึกมั่นใจในระดับหนึ่ง แต่อย่างไรก็ตามขอให้ทุกฝ่ายปฏิบัติงานอย่างสุดกำลัง เพื่อให้เกิดความเสียหายและความเดือดร้อนของประชาชนน้อยที่สุด และหากมีสิ่งใดที่ต้องการให้รัฐบาลสนับสนุนขอให้รีบแจ้งมาโดยด่วน พร้อมขอบคุณเจ้าหน้าที่ทุกระดับที่ตั้งใจทำงานเพื่อประชาชน เพราะถือเป็นหน้าที่ที่สำคัญของข้าราชการ